CELEX: 32008D0317
Language: da
Date: 2008-04-10 00:00:00
Title: 2008/317/EF: Kommissionens beslutning af 10. april 2008 om afvisning af at optage rotenon, ekstrakt af padderok og kininhydrochlorid i bilag I til Rådets direktiv 91/414/EØF og om tilbagetrækning af godkendelser af plantebeskyttelsesmidler, der indeholder disse stoffer (meddelt under nummer K(2008) 1293) (EØS-relevant tekst)

18.4.2008   
            
            
               DA
            
            
               Den Europæiske Unions Tidende
            
            
               L 108/30
            
         
      KOMMISSIONENS BESLUTNING
   
   af 10. april 2008
   om afvisning af at optage rotenon, ekstrakt af padderok og kininhydrochlorid i bilag I til Rådets direktiv 91/414/EØF og om tilbagetrækning af godkendelser af plantebeskyttelsesmidler, der indeholder disse stoffer
   (meddelt under nummer K(2008) 1293)
   (EØS-relevant tekst)
   (2008/317/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 91/414/EØF af 15. juli 1991 om markedsføring af plantebeskyttelsesmidler (1), særlig artikel 8, stk. 2, fjerde afsnit, og
   ud fra følgende betragtninger:
   
               (1)
            
            
               I henhold til artikel 8, stk. 2, i direktiv 91/414/EØF kan en medlemsstat i en periode på 12 år fra datoen for meddelelsen af direktivet tillade markedsføring af plantebeskyttelsesmidler, der indeholder aktivstoffer, som ikke er opført i bilag I til direktivet, og som allerede var på markedet to år efter meddelelsen heraf, mens disse stoffer gradvist undersøges inden for rammerne af et arbejdsprogram.
            
         
               (2)
            
            
               Ved Kommissionens forordning (EF) nr. 1112/2002 (2) og (EF) nr. 2229/2004 (3) fastsættes de nærmere bestemmelser for iværksættelsen af fjerde fase af det arbejdsprogram, der er omhandlet i artikel 8, stk. 2, i direktiv 91/414/EØF.
            
         
               (3)
            
            
               Rotenon, ekstrakt af padderok og kininhydrochlorid er stoffer, der er omfattet af programmets fjerde fase.
            
         
               (4)
            
            
               De eneste anmeldere af rotenon, ekstrakt af padderok og kininhydrochlorid meddelte hhv. den 5. januar 2007, den 15. februar 2007 og den 20. juni 2007 Kommissionen, at de ikke længere ønskede at deltage i arbejdsprogrammet for disse aktivstoffer, og der vil således ikke blive indgivet yderligere oplysninger. Disse aktivstoffer bør derfor ikke optages i bilag I til direktiv 91/414/EØF.
            
         
               (5)
            
            
               Der er fremlagt oplysninger om rotenon, som er blevet vurderet af Kommissionen sammen med eksperter fra medlemsstaterne, og hvoraf det fremgår, at der er behov for yderligere anvendelse af de pågældende stoffer. Under disse omstændigheder er det derfor berettiget at forlænge fristen for tilbagetrækning af godkendelser for visse væsentlige anvendelsesformål, for hvilke der ikke findes effektive alternativer, på strenge vilkår, der tager sigte på at minimere den potentielle risiko.
            
         
               (6)
            
            
               For de aktivstoffer, for hvilke der kun er en kort periode fra advisering til tilbagetrækning af plantebeskyttelsesmidler, der indeholder sådanne stoffer, bør der indrømmes en frist til bortskaffelse, oplagring, afsætning og anvendelse af eksisterende lagre på højst 12 måneder, således at de eksisterende lagre kun kan anvendes i yderligere én dyrkningsperiode. I tilfælde med længere perioder mellem advisering og tilbagetrækning kan denne frist afkortes, således at den udløber ved udgangen af dyrkningsperioden.
            
         
               (7)
            
            
               Denne beslutning er ikke til hinder for, at der indgives en ansøgning i henhold til artikel 6, stk. 2, i direktiv 91/414/EØF med henblik på en eventuel optagelse af disse aktivstoffer i dets bilag I.
            
         
               (8)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Aktivstofferne i bilag I til denne beslutning optages ikke i bilag I til direktiv 91/414/EØF som aktivstoffer.
   Artikel 2
   Medlemsstaterne sikrer, at
   
               a)
            
            
               godkendelser af plantebeskyttelsesmidler, der indeholder de i bilag I opførte aktivstoffer, trækkes tilbage senest den 10. oktober 2008
            
         
               b)
            
            
               der fra datoen for offentliggørelse af denne beslutning ikke gives godkendelse eller forlænget godkendelse af plantebeskyttelsesmidler, der indeholder disse aktivstoffer.
            
         Artikel 3
   1.   Uanset artikel 2 kan en medlemsstat, der er opført i kolonne B i bilag II, indtil senest den 30. april 2011 opretholde sine godkendelser af plantebeskyttelsesmidler, der indeholder stoffer, som er opført i kolonne A i bilag II, til anvendelsesformål, der er angivet i kolonne C i bilag II, forudsat at den overholder følgende betingelser:
   
               a)
            
            
               Det sikres, at der hverken forvoldes skader på menneskers eller dyrs sundhed, eller at miljøet påvirkes uacceptabelt.
            
         
               b)
            
            
               Det sikres, at disse plantebeskyttelsesmidler, der stadig er på markedet, forsynes med ny mærkning, hvoraf de skærpede anvendelsesbetingelser fremgår.
            
         
               c)
            
            
               Der træffes alle fornødne risikobegrænsende foranstaltninger for at reducere eventuelle risici.
            
         
               d)
            
            
               Det sikres, at der gøres seriøse bestræbelser på at finde alternativer til disse anvendelsesformål.
            
         2.   Medlemsstater, der gør brug af undtagelsen i stk. 1, underretter senest den 31. december hvert år Kommissionen om de foranstaltninger, der træffes i henhold til stk. 1, herunder navnlig om foranstaltninger, der træffes i henhold til litra a)-d).
   Artikel 4
   Eventuelle frister, som medlemsstaterne indrømmer i henhold til artikel 4, stk. 6, i direktiv 91/414/EØF, skal være så korte som muligt.
   For godkendelser, der tilbagetrækkes i henhold til artikel 2, udløber fristen den 10. oktober 2009.
   For godkendelser, der tilbagetrækkes i henhold til artikel 3, udløber fristen den 31. oktober 2011.
   Artikel 5
   Denne beslutning er rettet til medlemsstaterne.
   
      Udfærdiget i Bruxelles, den 10. april 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EFT L 230 af 19.8.1991, s. 1. Senest ændret ved Kommissionens direktiv 2008/45/EF (EUT L 94 af 5.4.2008, s. 21).
   
      (2)  EFT L 168 af 27.6.2002, s. 14.
   
      (3)  EUT L 379 af 24.12.2004, s. 13. Senest ændret ved forordning (EF) nr. 1095/2007 (EUT L 246 af 21.9.2007, s. 19).
   
      BILAG I
      Liste over aktivstoffer, der ikke optages i bilag I til direktiv 91/414/EØF som aktivstoffer
      Rotenon
      Ekstrakt af padderok
      Kininhydrochlorid
   
   
      BILAG II
      Liste over godkendelser, jf. artikel 3, stk. 1
      
                  Kolonne A
               
               
                  Kolonne B
               
               
                  Kolonne C
               
            
                  Aktivstof
               
               
                  Medlemsstat
               
               
                  Anvendelse
               
            
                  Rotenon
               
               
                  Frankrig
               
               
                  Æbler, pærer, ferskner, kirsebær, vinstokke og kartofler
                  Forbeholdt erhvervsmæssige brugere med passende beskyttelsesudstyr.
               
            
                  Rotenon
               
               
                  Italien
               
               
                  Æbler, pærer, ferskner, kirsebær, vinstokke og kartofler
                  Forbeholdt erhvervsmæssige brugere med passende beskyttelsesudstyr.
               
            
                  Rotenon
               
               
                  Det Forenede Kongerige
               
               
                  Æbler, pærer, ferskner, kirsebær, prydplanter og kartofler
                  Forbeholdt erhvervsmæssige brugere med passende beskyttelsesudstyr.